— 291 — 



et pluviales toutes de diverses couleurs,- avec les ceintures et 

 chapeaux coronnez à ce propres , ayant chascun la palme en 

 main et chascun un libvret où est noté et escript ce qu'ilz 

 doibvent faire et chanter. Estans ainsi habillez , le plus jeune 

 choriste va devant l'autel de Nostre-Dame, et les choriaux 

 portants les chandeliers et cierges allumez, puis lesditz trois 

 Koys et les pages après eux , chascun à l'endroit de son 

 maistre ; le plus ancien choriste va le dernier. Et là estans, 

 ilz chantent à haulte voix Novx genilurx, qui est la première 

 pause. Dez là ilz s'en vont au droit de la chapelle du Saint- 

 Suaire et font la seconde pause, chantans le second verset. 

 La troisième pause se faict à l'endroit de la sépulture de fut 

 monsieur Baldoux, La quatrième se faict en la chapelle ou 

 cymitière des Comtes; la cinquième, au milieu de la nefz; 

 la sixième, soubz le Jubé. Nota que le plus jeune choriste et 

 les choriaux se doibvent retourner vers lesditz trois Rois pen- 

 dant qu'ilz chantent lesditz verse tz. 



» Après cela , ilz montent tous sur le Jubé pour y chanter 

 l'Evangile Cum natus esset : le diacre commence, estant à 

 droicte; le soubdiacre suyt, qui est au milieu des trois; puis 

 le surchantre, qui est à la gauche. Et la chantent comme elle 

 est notée dedans ces petits libvretz, et la musicque respond. 

 Et quand ilz arrivent à ces parolles icy : Aurum, Thus et Myr- 

 rham, les pages qui demeurent derrière les trois Rois pré- 

 sentent leurs couppes chacun à son maistre : le premier Roy 

 commence à chanter Aurum, monstrant et levant ladite 

 couppe; le second chante Thus, faisant comme le premier; 

 le troisiesme chante Et Myrrham , faisant comme les deux 

 autres. Les pages reprennent iesdites couppes. 



» L'Evangile dit, le premier Roy chante Ecce Stella, la 

 monstrant au doigt ou avec la main ouverte, laquelle estoille 

 doibt estre arrestée au droit du pulpite qu'est au choeur. Le 

 second Roy et le troisiesme font de mesme, et immédiate- 

 ment tous trois ensemble chantent la Oriente prsevisa, iterum 

 prœcedet nos lucida. 



